Bremerhaven

Bremerhafen (njemački: Bremerhaven) je grad i morska luka u severozapadnoj Nemačkoj. Zajedno sa većim gradom Bremenom, koji se nalazi oko 60 kilometara južnije, Bremerhafen čini saveznu državu Slobodni grad Hanze Bremen. Grad se nalazi na istočnoj strani ušća reke Vezer u Severno more. Područje grada predstavlja enklavu države Bremen u državi Donja Saksonija. Historija Bremerhafen je osnovan 1827, iako su naselja na ovom području postojala i znatno ranije. Grad Bremen je te godine otkupio teritorije oko ušća Vezera od kraljevine Hanover. Bremerhafen je tako postao druga luka Bremena. Grad je napredovao kao centar trgovine i emigracije prema Americi. Kraljevina Hanover je 1845. osnovala rivalski grad Gesteminde (od 1927. Vezerminde) odmah pored Bremerhafena. Godine 1939. Bremerhafen je ujedinjen sa ovim gradom pod imenom Vezerminde. Veći deo grada je uništen u Drugom svetskom ratu, ali su luku savezniici namerno poštedeli da bi im služila nakon rata. Godine 1947. grad je postao deo nemačke savezne države Bremen, i uzeo staro ime Bremerhafen. Reference Literatura Vanjske veze Gradska veb prezentacija Turizam u Bremerhafenu Arhivirano 2007-06-17 na Wayback Machine-u